=== Böhmen og Mähren ===
I [[Böhmen]] fik italiensk humanisme en begrænset modtagelse med Johannes af Neumarkt (†1380), kansler hos [[Karl 4. (Tysk-romerske rige)|Karl 4.]] der 1347 var blevet konge af Bøhmen og som gjorde residensbyen [[Prag]] til et kulturcenter. Johannes beundrede [[Petrarca]], som han korresponderede med. Også Karls hofdigter Heinrich von Mügeln (1319-1380) var påvirket af humanismen. Stilen i det kejserlige kancelli og litterære tekster fra denne periode var stadig præget af den middelalderlige tradition og sprogligt ikke på niveau med den samtidige italienske humanisme.<ref>Til humanismens introduktion i Böhmen se Klára Benešovská: "Forgotten Paths to ‚Another’ Renaissance: Prague and Bohemia, c. 1400". I: Alexander Lee o.a. (udg.) : ''Renaissance? Perceptions of Continuity and Discontinuity in Europe, c. 1300 – c. 1550'', Leiden 2010, s. 289-310; Ferdinand Seibt: "Gab es einen böhmischen Frühhumanismus?" I: Hans-Bernd Harder, Hans Rothe (udg.) : ''Studien zum Humanismus in den böhmischen Ländern'', Köln 1988, s. 1-19.</ref>
Filosofi